หุ้นสหรัฐฯ ปิดในกรอบแคบๆ
ตลาดหุ้นสหรัฐฯ ปิดในกรอบแคบๆ ดัชนีหุ้นดาวโจนส์ ลดลง 36.10 จุดขณะที่ราคาน้ำมันนิวยอร์ก ขยับลงเล็กน้อย
14 ก.พ. 2556

ตลาดหุ้นสหรัฐฯ ปิดในกรอบแคบๆ ดัชนีหุ้นดาวโจนส์ ลดลง 36.10 จุดขณะที่ราคาน้ำมันนิวยอร์ก ขยับลงเล็กน้อย
ตลาดหุ้นสหรัฐฯ วานนี้(13 ก.พ.) ปิดในกรอบแคบๆ จากแรงฉุดของรายงานผลประกอบการบริษัทอันเซื่องซึม ขณะที่นักลงทุนก็ไม่ขานรับต่อถ้อยแถลงนโยบายประจำปีของประธานาธิบดีบารัค โอบามา       ดัชนีหุ้นดาวโจนส์ ลดลง 36.10 จุด (0.26 เปอร์เซ็นต์) ปิดที่ 13,982.60 จุด แนสแดค เพิ่มขึ้น 10.39 จุด (0.33 เปอร์เซ็นต์) ปิดที่ 3,196.88 จุด เอสแอนด์พี เพิ่มขึ้น 0.89 จุด (0.16 เปอร์เซ็นต์) ปิดที่ 1,520.32 จุด  ขณะที่ราคาน้ำมันนิวยอร์ก ขยับลงเล็กน้อย หลังพบสต๊อกเชื้อเพลิงสหรัฐฯเพิ่มขึ้น บ่งชี้อุปสงค์อ่อนแอ  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 50 เซนต์ ปิดที่ 97.01 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 6 เซนต์ ปิดที่ 118.72 ดอลลาร์ต่อบาร์เรล